Nils E. Ringset

Nils Edvard Ringset (født 2. november 1886, død 11. februar 1976) var en norsk bonde, venstrepolitiker og organisasjonsmann fra Stranda på Sunnmøre.

 Familie og utdannelse 
Han ble født i Liabygda i Stranda kommune og foreldrene hans var Ole Petter Hansen Ringset (1849-1939) og Olave Paulsdatter (f.Trætøye) (1853-1944). Han gikk på jordbruksskolen i 1907 og i 1917 overtok han farsgarden, Ole-Pettergarden på Ringset i Liabygda. I 1918 ble han gift med Martha Signe Fredriksdatter Ringset, født Baade (1893-1984).

 Virke 
Nils E. Ringset kom tidlig med i ungdomslag-arbeidet og han var formann i Sunnmøre frilynde UngdomssamlagSunnmøre frilynde Ungdomssamlag i tiden 1917-1946. Han var også styremedlem i Noregs Ungdomslag i årene 1925-1946, og i mange år fungerte han som nestformann. Han var formann i Møre og Romsdal skogselskap fra 1932 og han var med i styret for Det norske skogselskap fra 1942, som formann i årene 1949-1953. Han var en sterk talsmann for skogreisingen i Norge og på Island. 

Gjennom årene hadde han mange andre styreverv i ulike organisasjoner og lag Frå SFU-soga i 1954 (Ivar Grøvik)  Hvem er hvem 1973. Som venstremann var han også aktiv i politisk arbeid og han fungerte som ordfører i Stranda kommune i årene 1937-1941, samt i 1945. Han var med i ulike fylkeskommunale nemnder og var stortingsvaramann for venstre i perioden  1937-1945.

 Utmerkelser 
 I 1950 ble han tildelt borgerdådsmedaljen i sølv, for samfunnsgavnelig arbeid.
 6. mai 1957 - Diplom fra Det norske skogselskap, for fortjeneste av skogsaken.
 1. februar 1958 ble han utnevnt til ridder av den islandske Falkeorden for sin innsats for skogplanting  Den islandske Falkeorden  Den islandske Falkeorden
 26. mars 1958 - Diplom fra Møre og Romsdal Skogselskap, for langt og fortenestefullt arbeid ....
 "Frendetreet" fra Det norske Skogselskap (bronsestatuett laget av Per Ung).

 Referanser 

Kategori:Personer fra Stranda kommune
Kategori:Norsk skogbruk
Kategori:Medaljen for borgerdåd
Kategori:Den islandske falkeorden